กลุ่มทิสโก้ลุยผนึกทุกบริษัทเร่งกวาดลูกค้า
กลุ่มทิสโก้ โชว์ 4 กลยุทธ์ผสานพลังในเครือออกผลิตภัณฑ์จับลูกค้าทุกกลุ่มสร้างความมั่งคั่ง
20 ม.ค. 2555

กลุ่มทิสโก้ โชว์ 4 กลยุทธ์ผสานพลังในเครือออกผลิตภัณฑ์จับลูกค้าทุกกลุ่มสร้างความมั่งคั่ง
นางอรนุช อภิศักดิ์ศิริกุล ประธานเจ้าหน้าที่บริหารกลุ่มทิสโก้ เปิดเผยว่า ในปี 2555 กลุ่มทิสโก้เตรียมพร้อมเข้าสู่การแข่งขัน โดยได้กำหนดกลยุทธ์หลัก 4 ด้าน ด้านแรก จะเน้นการขยายธุรกิจเพื่อให้เข้าถึงลูกค้าได้ครอบคลุมทุกกลุ่ม พัฒนาบริการทางการเงินที่หลากหลาย โดยผสมผสานกับธุรกิจในเครือทิสโก้
ด้านที่ 2 จะเน้นการบริหารความเสี่ยงและมีประสิทธิภาพสูงสุด ด้านที่ 3 พัฒนาบุคลากรให้เชี่ยวชาญด้านการเงินและมีความคิดสร้างสรรค์ และด้านที่ 4 จะเน้นสร้างแบรนด์ที่จะออกแบบความมั่งคั่งให้ชีวิต
นายสุทัศน์ เรืองมานะมงคล กรรมการผู้จัดการใหญ่ ธนาคารทิสโก้ กล่าวว่า ปีนี้ตั้งเป้าหมายสินเชื่อรวมไว้ 1015% และจะขยายสาขาเพิ่มอีก 1020 แห่ง ส่วน น.ส.อารยา ธีระโกเมน กรรมการอำนวยการ บลจ.ทิสโก้ กล่าวว่า มีเป้าหมายขยายฐานลูกค้าบุคคลที่มีพอร์ตลงทุน 2040 ล้านบาท และพัฒนาช่องทางการลงทุน 
นายชาตรี จันทรงาม ผู้ช่วยกรรมการผู้จัดการใหญ่สายควบคุมการเงินและบริหารความเสี่ยงกลุ่มทิสโก้ กล่าวว่า ในปี 2554 บริษัทมีผลกำไร 3,266 ล้านบาท เพิ่มขึ้น 378.41 ล้านบาท หรือ 13.1% โดยรายได้ดอกเบี้ยรวมปรับเพิ่มขึ้น 31.2% ตามการขยายตัวของสินเชื่อในทุกภาคส่วน มีรายได้ที่มิใช่ดอกเบี้ยจากธุรกิจหลัก 4,300 ล้านบาท เพิ่มขึ้น 545.23 ล้านบาท สาเหตุมาจากรายได้ที่มิใช่ดอกเบี้ยจากธุรกิจธนาคารเพิ่มขึ้น